Республикэр уэркIэ мэгушхуэ!
Олимп чемпионкэ Ласицкене Марие хуэгъэза хъуэхъу
КъБР-м и Iэтащхьэ КIуэкIуэ Казбек Инстаграмым щиIэ напэкIуэцIым щехъуэхъуащ Олимп джэгухэм я чемпионкэ хъуа Ласицкене Марие. «Си гум къыбгъэдэкIыу сохъуэхъу пщIэ зыхуэтщI ди Марие и текIуэныгъэмкIэ! Сохъуэхъу Прохладнэ къалэм, Къэбэрдей-Балъкъэрым, Урысейм щыпсэу псоми! А текIуэныгъэм хуэзыша гъуэгуанэр икъукIэ кIыхьу икIи гугъуу щытащ, ауэ Машэ лъэпощхьэпо псоми пэлъэщащ! Республикэр уэркIэ мэгушхуэ!» — итхащ КIуэкIуэ Казбек.
Чемпионкэ зэрагъэсам папщIэ КIуэкIуэ Казбек апхуэдэу ехъуэхъуащ Марие и адэ-анэми.
